Қуйидагилар Бўлимнинг асосий вазифалари ҳисобланади:

селекция, уруғчилик ва агротехнологияларни яхшилаш ишларини ташкил этиш;

қишлоқ хўжалиги экинларини ўстиришнинг янги агротехнологияларини жорий этиш;

қишлоқда иқтисодий ислоҳотлар амалга оширилиши, қишлоқ хўжалигида ижара ва пудрат муносабатлари ривожлантирилиши ишларини ташкил этиш ва мониторингини юритиш;

фермер хўжаликларининг кенг ривожланишига ҳар томонлама кўмаклашиш;

қишлоқ хўжалиги товар ишлаб чиқарувчиларига хизмат кўрсатиш бўйича бозор инфратузилмаси ривожлантирилишини ташкил этиш;

ер ва сув ресурсларидан мақсадли ва оқилона фойдаланилишини таъминлаш чора-тадбирларини амалга ошириш;

туман сув истеъмолчилари уюшмалари бўйича сув олиш лимитларини белгилаш бўйича таклифлар тайёрлаш, бозор принциплари ва механизмлари амалга оширилишига кўмаклашиш, шунингдек лимит бўйича сувдан фойдаланиш ва сув истеъмоли тартибига риоя қилиш;

лимитланган сувдан тежаб фойдаланилиши учун сув истеъмолчилари уюшмалари, фермер ва деҳқон хўжаликларини ва туманнинг бошқа қишлоқ хўжалиги сув истеъмолчиларини рағбатлантиришни ташкил этиш;

сув истеъмолчилари уюшмалари, деҳқон ва фермер хўжаликлари ҳамда бошқа қишлоқ хўжалиги сув истеъмолчилари томонидан сув ресурсларидан оқилона ва мақсадли фойдаланилиши устидан назорат қилишда қатнашиш;

сув истеъмолчилари уюшмаларини ривожлантириш бўйича қабул қилинган дастурларни таъминлаш, уларнинг ташкил этилишига ва самарали фаолият кўрсатишига кўмаклашиш;

хўжалик ички гидромелиорация тизимларини, сувни ҳисобга олиш тизимларини таъмирлаш ва ривожлантириш ҳамда суғориладиган ерларнинг мелиоратив ҳолатини яхшилаш, шунингдек сувни тежовчи технологияларни жорий этиш ишларини мувофиқлаштириш;

илғор тажрибани, илмий тадқиқотлар ютуқларини ишлаб чиқаришга жорий этиш ишларини ташкил этиш;

давлат эҳтиёжлари учун қишлоқ хўжалиги маҳсулотлари хариди бўйича контрактация шартномалари бажарилиши мониторингини ташкил этиш;

наслчилик ишларини, ветеринария ва сервис хизматларини ривожлантириш, шунингдек чорвачилик, паррандачилик ва балиқчиликнинг озуқа базасини мустаҳкамлаш чора-тадбирларини амалга ошириш;

Ўзбекистон Республикаси Қишлоқ ва сув хўжалиги вазирлиги таркибига кирувчи, зиммасига назорат функциялари юкланган туман инспекциялари фаолиятини мувофиқлаштириш;

мутахассислар малакасини оширишни ташкил этиш.

Бўлим қуйидаги функцияларни амалга оширади:

қишлоқ хўжалиги товар ишлаб чиқарувчилари, тайёрлов ва хизмат кўрсатувчи ташкилотлар ўртасида шартномалар тузилишини ташкил этишда кўмаклашади;

тузилган контрактация шартномаларини умумлаштириш асосида қишлоқ хўжалиги маҳсулотларининг асосий турларини етиштириш ҳажмлари тўғрисидаги таклифларни ишлаб чиқади;

контрактация шартномалари бажарилиши мониторингини амалга оширади;

қишлоқ хўжалиги ширкатлари бошқаруви, оилавий пудратчилар ва ижарачилар ўртасида тузилган хўжалик ички шартномаларини рўйхатдан ўтказади ва уларнинг бажарилиши мониторингини амалга оширади;

фермер хўжаликларини ривожлантиришга кўмаклашади;

тупроқ унумдорлигини сақлаш ва ошириш, экология жиҳатидан хавфсиз технологияларни жорий этиш тадбирларини ташкил қилади;

қишлоқ хўжалиги товар ишлаб чиқарувчиларига минерал ва органик ўғитлардан самарали фойдаланишда ёрдам кўрсатади;

қишлоқ хўжалиги экинлари касалликлари ва зараркунандаларига қарши курашиш бўйича ҳимоя ва олдини олиш комплекс тадбирларини ўтказишда кўмаклашади;

чорвачиликда селекция-наслчилик ишлари амалга оширилишини ташкил этади;

чорвачилик, паррандачилик ва балиқчиликнинг озуқа базасини мустаҳкамлаш, ветеринария ва сервис хизматларини ривожлантириш чора-тадбирларини амалга оширади;

суғоришнинг илмий асосланган режимлари, сувни тежовчи тадбирлар ва технологиялар жорий этилишини ташкил этади;

магистрал каналлар (тизимлар) ва ирригация тизимлари бошқармаларининг Сув хўжалиги кенгашлари ишида қатнашади;

ирригация тизимлари бошқармасига туман сув истеъмолчилари уюшмалари бўйича сув олиш лимитларини белгилаш юзасидан таклифлар киритади;

туманда сувдан фойдаланиш юзасидан сув истеъмолчилари уюшмалари, деҳқон ва фермер хўжаликлари, шунингдек бошқа қишлоқ хўжалиги сув истеъмолчилари билан шартномалар тузиш ишларига кўмаклашади ва уларни мувофиқлаштиради;

таклифлар ишлаб чиқишда ҳамда сувдан фойдаланишнинг ва сув истеъмолининг бозор принциплари ва механизмларини жорий этишни ташкил этишда қатнашади;

суғориш сувидан фойдаланилишини таҳлил қилади ҳамда сув истеъмолчилари уюшмалари, фермер ва деҳқон хўжаликлари, шунингдек бошқа қишлоқ хўжалиги сув истеъмолчиларини лимитланган сувдан тежаб фойдаланганлиги учун рағбатлантириш бўйича вилоят қишлоқ ва сув хўжалиги бошқармасига таклифлар киритади;

сув истеъмолчилари уюшмаларини ривожлантириш бўйича қабул қилинган дастурлар таъминланишига кўмаклашади, улар бажарилишининг мониторингини олиб боради, уларни ташкил этишда ва уларнинг фаолият кўрсатишида методик ва амалий ёрдам кўрсатади;

хўжалик ички гидромелиорация тизимларини сувни ўлчаш қурилмалари билан жиҳозлаш ишларига кўмаклашади ва уларни мувофиқлаштиради;

суғориладиган ерларнинг мелиоратив ҳолатини яхшилаш ва реконструкция қилиш ҳамда тупроқ унумдорлигини ошириш ишларини ташкил этади;

хўжалик ички гидромелиорация тизимларини таъмирлаш ва уларни ривожлантириш, шунингдек сувни тежовчи технологияларни жорий этиш ишларини умумий мувофиқлаштиришни олиб боради;

“Ўзсувназорат” инспекцияси билан биргаликда, шунингдек ирригация тизимлари бошқармаси билан ўзаро ҳамкорликда сувдан лимит бўйича фойдаланиш ва сув истеъмоли тартибига риоя этилишини назорат қилишда қатнашади;

вилоят қишлоқ ва сув хўжалиги бошқармасига суғориладиган ерларнинг мелиоратив ҳолатини яхшилаш бўйича таклифлар киритади;

ахборот таъминотини амалга оширади ҳамда фан ютуқлари, агротехника, ресурсларни ва сувни тежовчи технологияларни жорий этишда кўмаклашади;

муқобил машина-трактор парклари фаолиятини ривожлантиришга кўмаклашади ва уларнинг мониторингини олиб боради;

қишлоқ ва сув хўжалиги раҳбарлари ва мутахассислари малакасини оширишни ташкил этади.